钦定古今图书集成/明伦汇编/官常典/第636卷 > 萧燧
## 钦定古今图书集成/明伦汇编/官常典/第636卷 > 萧燧

按《宋史》本传：“燧字照邻，临江军人。淳熙五年，徙刑部
侍郎，不拜，固请补外，出知严州。严地狭财匮，始至官
镪不满二千，燧俭以足用，二年之间，积至十五万，以
其羡补积逋，诸邑皆宽。先是，宣和庚子、方腊盗起，甲
子一周，人人忧惧。会遂安令朘土兵廪给，群言恟恟，
燧急易令，且呼卒长告戒，悉畏服。城中恶少群扰市”，
燧密籍姓名，注补军额，人以按堵上，方靳职名，非功
不予。诏燧治郡有劳，除敷文阁待制，移知婺州。父老
遮道，几不得行，送出境者以千数。婺与严邻人，熟知
条教，不劳而治。岁旱，浙西常平司请移粟于严，燧谓：
“东西异路，不当与，然安忍于旧治”坐视为请诸朝，发
太仓米振之。八年，召还。